PRITARTA

Šakių rajono savivaldybės tarybos

2021 m. sausio 22 d. sprendimu Nr. T-21

**GRIŠKABŪDŽIO GIMNAZIJOS 2020 METŲ VEIKLOS ATASKAITA**

1. **Bendros žinios apie ugdymo įstaigą (pavadinimas, buveinės adresas, telefonas, el. paštas, žinios apie vadovą, skyriai/filialai)**

Šakių r. Griškabūdžio gimnazija – biudžetinė įstaiga, kurios adresas: Alyvų g. 4, Griškabūdis, LT-71295 Šakių r. sav., kontaktinė informacija: tel./faks. (8 345) 41 260, el. paštas

[mokykla@griskabudzio.sakiai.lm.lt](mailto:mokykla@griskabudzio.sakiai.lm.lt) , interneto svetainės adresas www.griskabudziogimnazija.lt. Gimnazijos direktorius Arūnas Šalnaitis. Ugdymo įstaiga turi 3 skyrius – vaikų darželį „Pumpurėlis“, Paluobių mokyklą-daugiafunkcį centrą ir Žvirgždaičių pradinio ugdymo skyrių.

1. **Įstaigos 2020 metų pagrindinės veiklos kryptys, jų sąryšis su įstaigos strateginiu veiklos planu, metų veiklos programa bei įstaigos vadovų metinėmis veiklos užduotimis.**

2020 m. pagrindinės gimnazijos veiklos kryptys orientuotos į mokinių pasiekimų gerinimą ir patrauklios ugdymosi aplinkos kūrimą, veiklos programoje buvo numatytas tikslas: pasiekimų gerinimas ugdymui(si) palankioje aplinkoje analizuojant mokinių poreikius, stebint ir skatinant kiekvieno mokinio pažangą. Jo įgyvendinimui skirti uždaviniai: pagerinti mokinių skaitymo gebėjimus; aktualizuoti mokinių individualios pažangos vertinimą; organizuoti ugdomąsias veiklas, atskleidžiančias įvairius mokinių gebėjimus ir polinkius; atnaujinti esamas ir sukurti naujas ugdymo(si) erdves. Jie susiję su strateginiu 2016-2020 m. gimnazijos planu, kuriame numatytas strateginis tikslas „Atsižvelgiant į individualias kiekvieno ugdytinio galimybes ugdyti šiuolaikiniam gyvenimui reikalingas kompetencijas“, jo įgyvendinimui numatytos programos: ugdymo kokybės gerinimo programa, ugdymo individualizavimo tobulinimo programa, įvairaus ir prasmingo gyvenimo gimnazijoje kūrimo programa.

Gimnazijos direktorius Arūnas Šalnaitis turėjo įgyvendinti metines užduotis: saugios ugdymosi aplinkos mokiniams kūrimas ir tobulinimas ( siektini rezultatai - poilsio zonos mokiniams įrengimas, bent 1 patyčių prevencijos programos įgyvendinimas, į kurį įsitrauks 50 proc. mokinių), gabių vaikų ugdymas ( siektini rezultatai - gimnazijos mokiniai užims bent 10 prizinių vietų olimpiadose ir konkursuose, 2 proc. padidėjęs gerai ir labai gerai besimokančiųjų skaičius), skirtingus mokinių gebėjimus ir polinkius atskleidžiančių popamokinių veiklų organizavimas ( siektini rezultatai - popamokinių veiklų įvairovė, atskleidžianti mokinių meninius, aktorinius, mokslinės veiklos gebėjimus ir polinkius. Į šias veiklas įsitrauks 30 proc. gimnazijos mokinių), nuoseklaus individualios mokinių pažangos stebėjimo, fiksavimo ir analizavimo užtikrinimas (siektini rezultatai - parengta nauja individualios mokinių pažangos stebėjimo, fiksavimo ir analizavimo tvarka. Jos svarstyme dalyvaus visos mokytojų metodinės grupės. Tvarką nuosekliai įgyvendins 90 proc. mokytojų. 80 proc. mokinių nusimatys savo tobulėjimo perspektyvas).

Direktoriaus pavaduotoja ugdymui J. Leščinskaitė šiais metais turėjo atlikti metiniame pokalbyje numatytas užduotis: sėkmingas mokinių dalyvavimas olimpiadose, konkursuose, varžybose (tikėtasi, kad gimnazijos mokiniai užims bent 10 prizinių vietų olimpiadose, konkursuose, varžybose), naujos individualios mokinių pažangos stebėjimo, fiksavimo ir analizavimo tvarkos parengimas (siektinas rezultatas - parengta nauja individualios mokinių pažangos stebėjimo, fiksavimo ir analizavimo tvarka), projekto „Mano bendruomenė“ pristatymas mokinių tėvams (buvo numatyta, kad pristatymus parengs visos 4 pradinės klasės, į renginį atvyks bent 50 proc. mokinių tėvų, tačiau dėl karantino šis renginys neįvyko, baigiamajame respublikiniame renginyje mūsų mokiniai dalyvavo virtualiai), tiriamosios veiklos organizavimas (siektinas rezultatas - organizuoti mokinių apklausą apie ugdomosios veiklos kokybę).

Direktoriaus pavaduotojai ugdymui Onai Rimaitienei buvo skirtos šios metinės užduotys, numatyti siektini rezultatai: užtikrinti kokybišką įstaigos veiklą (numatyta, kad įgyvendins metinį veiklos planą ir nustatytus veiklos rodiklius), pagerinti ir modernizuoti edukacines erdves, atsižvelgiant į saugos ir sveikatos reikalavimus (numatyta, kad atnaujins įrengimus, inventorių ir patalpų erdves, skirtas vaikų kūrybinei veiklai, fiziniam aktyvumui ir sveikatingumui gerinti), pertvarkyti 15 dienų perspektyvinius valgiaraščius pritaikant maitinimą vaikams nuo 2 metų amžiaus (numatyta, kad įgyvendins Sveikatos apsaugos ministro 2011m. lapkričio 11 d. įsakymu Nr. V-964 patvirtinto Vaikų maitinimo organizavimo tvarkos aprašo ir jo pakeitimų nuostatas).

1. **2019 metais įstaigos išsikelti tikslai 2020 metams. Jų įgyvendinimas.**

2020 metams buvo numatytas tikslas: pasiekimų gerinimas ugdymui(si) palankioje aplinkoje analizuojant mokinių poreikius, stebint ir skatinant kiekvieno mokinio pažangą. Jo įgyvendinimui suplanuoti uždaviniai: pagerinti mokinių skaitymo gebėjimus; aktualizuoti mokinių individualios pažangos vertinimą; organizuoti ugdomąsias veiklas, atskleidžiančias įvairius mokinių gebėjimus ir polinkius; atnaujinti esamas ir sukurti naujas ugdymo(si) erdves.

Pirmojo uždavinio įgyvendinimui buvo numatyta parengti metodines rekomendacijas mokytojams dėl skaitymo gebėjimų ugdymo per įvairių dalykų pamokas parengimas bei aptarti IQESonline metodų rinkinį „Skaitymo kompetencija“ metodinėse grupėse. Lietuvių kalbos mokytojos parengė rekomendacijas, kurios bei metodų rinkinys buvo aptarti visose metodinėse grupėse, kiekvienas mokytojas pasirinko sau tinkamiausius metodus ir įsipareigojo juos naudoti praktinėje veikloje. Apie gerąją šių metodų naudojimo patirtį buvo kalbėta mokytojų tarybos posėdyje, tik nuotolinis mokymas sutrukdė atlikti pirminį kovo mėn. ir pakartotinį lapkričio mėn. skaitymo gebėjimų įvertinimą pradinėse bei 5, 8, I ir I, II klasėse. Tačiau bus analizuojama 5 ir I klasių pasiekimų patikrinimo metu gauta informacija apie skaitymo testo rezultatus.

Antrajam uždaviniui įgyvendinti metodinėse grupėse įvyko ŠMSM 2018 m. parengtos metodinės priemonės „Mokinio individualios pažangos vertinimas“ rekomendacijų, jų dermės su gimnazijos dokumentais aptarimas. Kiekviena grupė pateikė po 2 pasiūlymus rengiamai mokinių individualios pažangos stebėjimo, fiksavimo, analizavimo tvarkai, atsižvelgiant įjuos buvo parengtas nauja gimnazijos „Mokinių individualios pažangos stebėjimo, fiksavimo, analizavimo tvarkos aprašas“. Taip pat buvo atlikta mokinių apklausa „Pamokų kokybė mokinių akimis“, kurios rezultatus nuotoliniu būdu aptarė visos metodinės grupės ir priėmė susitarimus dėl pamokų kokybės gerinimo.

Trečiojo uždavinio įgyvendinimui numatytų priemonių organizuoti nepavyko dėl paskelbto karantino, kadangi jos turėjo vykti mokslo metų pabaigoje: buvo visai atšauktas kovo mėn. numatytas respublikinis skaitovų konkursas „Knygnešių takais“, negalėjo įvykti balandžio mėn. numatytas projekto „Mano bendruomenė“ pristatymas gimnazijos bendruomenei bei respublikinė konferencija „Mano indėlis į savo ir kitų psichinę sveikatą“, birželio mėn. - mokinių dailės pleneras.

Ketvirtojo uždavinio priemonės įgyvendintos iš dalies: buvo įrengtas kabinetas visuomenės sveikatos specialistei, bet liko neįrengta poilsio zona mokiniams. Prie šios priemonės numatoma grįžti kitais metais.

Vaikų darželio „Pumpurėlis“ veikloje daug dėmesio skirta naujai atvykstančių vaikų adaptacijai, jų pasirengimui lankyti vaikų darželį, todėl vyko glaudus bendradarbiavimas su būsimais darželinukais ir jų tėvais: jie iš anksto buvo pakviesti ateiti ir susipažinti su įstaiga, darbuotojais ir tuo pačiu pabendrauti su būsimais draugais.

Sėkmingai ir nuosekliai vykdyti numatytus ugdymo tikslus ir uždavinius sutrukdė paskelbtas karantinas dėl koronaviruso infekcijos. Nuo 2020 metų kovo 16 dienos įvedus vaikų darželis privalėjo pereiti į nuotolinį ugdymą, todėl auklėtojos Vida Bendoraitienė ir Vida Simanaitienė sėmėsi žinių internetinėje paskaitoje „Nuotolinis mokymas (is): Microsoft Teams įrankio praktinis užsiėmimas“. Įgytos žinios padėjo sėkmingai bendrauti su ugdytiniais nuotoliniu būdu. Auklėtoja Vida Simanaitienė sukūrė išradingą ir informatyvų „Kiškučių“ grupės tėveliams ir vaikučiams skirtą tinklalapį. Auklėtoja Vida Bendoraitienė naudojosi uždara „Pumpurėlio foto“ grupės Facebook paskyra. Papildomai su ugdytiniais ir jų tėveliais pedagogės bendravo per „Messenger“ programėlę, „Zoom“ platformą, telefonais, elektroniniu paštu. Vaikų tėveliai aktyviai įsijungė ir bendradarbiavo atlikdami vaikams skirtas užduotis, pateikdami naudingų pasiūlymų ir pageidavimų.

Auklėtoja Vida Simanaitienė kėlė kvalifikaciją dalyvaudama mokymuose „Emocinio intelekto ir socialinių emocinių kompetencijų ugdymas, naudojant Limbinio mokymo (si) metodiką“ ir įgytas žinias pritaikė vaikų ugdymo procese, puoselėdama vaikų emocinę ir fizinę sveikatą.

Fiziniam aktyvumui skatinti auklėtiniai dalyvavo Europos judumo savaitėje, taip pat mokėsi burnos ir rankų higienos, dalyvavo akcijoje „Ar esi matomas“, diskusijoje „Kaip aš prisidedu prie aplinkos išsaugojimo“. Gerinant ikimokyklinukų fizinę sveikatą iš lauko erdvių buvo pašalinti sveikatai pavojingi įrenginiai ir sumontuotos 2 karuselės, sūpynės, nusileidimo kalnelis. Grupių patalpos papildytos didelių kaladžių komplektais, naujais žaislais.

Toliau buvo įgyvendinama prevencinė programa apie alkoholio, tabako ir kitų psichotropinių medžiagų poveikį žmogaus organizmui, abi grupės vykdė ilgalaikius projektus „Mano pirštukai gali“ bei „Judu, krutu ir sveikas augt žadu“, be to, auklėtiniai, vadovaujami auklėtojos Vidos Bendoraitienės, sėkmingai pasirodė tarptautiniame virtualiame projekte „Kas gyvena po lapu“.

Ikimokyklinėje įstaigoje didelis dėmesys skirtas sveikai mitybai, todėl pradėti gaminti nauji patiekalai, tęsėsi dalyvavimas vaikų sveikatos gerinimo programose „Pienas vaikams“ ir „Vaisių vartojimo skatinimas mokyklose“.

1. **2019 metais veiklos ataskaitoje įstaigos iškeltos pagrindinės problemos. Jų sprendimai.**

2019 metų ataskaitoje buvo paminėti sunkumai dėl Žvirgždaičių pradinio ugdymo skyriaus darbo organizavimo, kai mokslo metų pradžioje kitaip, nei buvo planuota, susikomplektavo ugdomosios grupės ir klasės, tačiau pavyko visas veiklas sudėlioti taip, kad skyriaus ugdytiniai nepatirtų jokių nepatogumų: vyko sklandus mokinių pavežėjimas iš ir į mokyklą, organizuota pailgintos dienos grupės veikla, mokiniams pristatomas gimnazijos virtuvėje pagamintas karštas maistas.

1. **Mokymosi aplinka:**

**5.1. Darbuotojų skaičius:**

|  |  |  |  |  |  |
| --- | --- | --- | --- | --- | --- |
| Administracijos darbuotojų etatų skaičius | | Pedagoginių darbuotojų etatų skaičius | | Kitų įstaigos darbuotojų etatų skaičius | |
| 2019 m. | 2020 m. | 2019 m. | 2020 m. | 2019 m. | 2020 m. |
| 4,5 | 3,5 | 29,75 | 29,6 | 48,5 | 48 |

5.2. Mokytojų skaičius

|  |  |  |  |  |  |  |  |
| --- | --- | --- | --- | --- | --- | --- | --- |
| * 1. Mokytojų ekspertų skaičius | | * 1. Mokytojų metodininkų skaičius | | * 1. Vyresniųjų mokytojų skaičius | | * 1. Mokytojų skaičius | |
| 2019 m. | 2020 m. | 2019 m. | 2020 m. | 2019 m. | 2020 m. | 2019 m. | 2020 m. |
| * 1. - | * 1. - | * 1. 10 | 12 | * 1. 17 | * 1. 16 | * 1. 3 | * 1. 2 |

**5.3. Mokinių skaičiaus pokytis pagal klases rugsėjo 1 d. per paskutinius dvejus metus. Vaikų, ugdomų pagal ikimokyklinio ir priešmokyklinio ugdymo programas pokytis rugsėjo 1 d. per paskutinius dvejus metus (duomenis pateikti lentelės forma).**

* + - 1. Griškabūdžio gimnazija

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | Priešm. ugd. grupė | 1 klasė | 2 klasė | 3 klasė | 4 klasė | 5 klasė | 6 klasė | 7 klasė | 8 klasė | I klasė | II klasė | III klasė | IV klasė |
| 2019 | 18 | 17 | 21 | 21 | 19 | 17 | 26 | 22 | 26 | 29 | 30 | 20 | 27 |
| 2020 | 11 | 22 | 17 | 19 | 20 | 18 | 18 | 27 | 20 | 27 | 27 | 25 | 20 |

* + - 1. Žvirgždaičių pradinio ugdymo skyrius

|  |  |  |  |  |  |
| --- | --- | --- | --- | --- | --- |
|  | Ikimok. ugd. grupė | Priešm. ugd. grupė | 1 klasė | 2 klasė | 3 klasė |
| 2019 | 2 | 4 | 1 | 5 | - |
| 2020 | - | - | 3 | 1 | 5 |

* + - 1. Paluobių mokykla-daugiafunkcis centras

|  |  |  |
| --- | --- | --- |
|  | Ikimok. ugd. grupė | Priešm. ugd. grupė |
| 2019 | 7 | 4 |
| 2020 | 9 | 2 |

Vaikų darželis „Pumpurėlis“

|  |  |
| --- | --- |
|  | Ikimok. ugd. grupė |
| 2019 | 29 |
| 2020 | 35 |

**5.4. Mokinių, įgijusių pradinį, pagrindinį ir vidurinį išsilavinimą, skaičius įstaigoje. Ugdytinių, užbaigusių ikimokyklinio ir priešmokyklinio ugdymo programas, skaičius įstaigoje (duomenis pateikti lentelės forma).**

Griškabūdžio gimnazija

|  |  |  |  |  |
| --- | --- | --- | --- | --- |
|  | Priešm. ugd. grupė | 4 klasė | II klasė | IV klasė |
| 2019-2020 m. m. | 17 | 18 | 29 | 27 |

Žvirgždaičių pradinio ugdymo skyrius

|  |  |  |
| --- | --- | --- |
|  | Ikimok. ugd. grupė | Priešm. ugd. grupė |
| 2019-2020 m. m. | 2 | 4 |

Paluobių mokykla-daugiafunkcis centras

|  |  |  |
| --- | --- | --- |
|  | Ikimok. ugd. grupė | Priešm. ugd. grupė |
| 2019-2020 m. m. | 7 | 4 |

Vaikų darželis „Pumpurėlis“

|  |  |
| --- | --- |
|  | Ikimok. ugd. grupė |
| 2019-2020 m. m. | 33 |

**5.5. Pagrindinio ugdymo pasiekimų patikrinimo, brandos egzaminų ir stojimo į aukštąsias mokyklas rezultatai (duomenis pateikti lentelės forma).**

Mokyklinių brandos egzaminų rezultatai

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **Registruota** | **Neatvyko** | **Neišlaikė** | **4** | **5** | **6** | **7** | **8** | **9** | **10** |
| Lietuvių k. | 12 | - | - | 2 | 3 | 4 | 2 | - | 1 | - |
| Menai | 4 | - | - | - | - | - | - | 2 | 2 | - |
| Technologijos | 7 | - | - | - | - | 1 | 2 | - | 1 | 3 |
| Lietuvių k.  (Pakartotinė sesija) | 1 | - | - | - | - | - | - | 1 | - | - |

Valstybinių brandos egzaminų rezultatai

|  |  |  |  |  |  |  |
| --- | --- | --- | --- | --- | --- | --- |
| **Egzaminas** | **Registruota egzaminui** | **Neatvyko** | **Neišlaikė** | **16 - 85** | **86 - 99** | **100** |
| Lietuvių kalba | 15 | - | 1 | 13 | 1 | - |
| Anglų kalba | 17 | - | - | 14 | 2 | 1 |
| Rusų kalba | - | - | - | - | - | - |
| Vokiečių kalba | - | - | - | - | - | - |
| Matematika | 20 | 1 | 6 | 12 | 1 | - |
| Fizika | 3 | - | 1 | 2 | - | - |
| Chemija |  |  |  |  |  |  |
| Biologija | 9 | - | - | 8 | 1 | - |
| Istorija | 14 | 1 | - | 13 | - | - |
| Geografija | 2 | - | - | 1 | 1 | - |
| Informacinės technologijos | 2 | - | - | 2 | - | - |

**5.6. Mokinių pavėžėjimo organizavimas.**

|  |  |  |  |  |  |  |
| --- | --- | --- | --- | --- | --- | --- |
| Pavežamų mokinių skaičius (ikimokyklinio, priešmokyklinio ugdymo ir 1-12 klasių) | Maršrutiniais  autobusais | Geltonaisiais autobusais | Mokykliniais autobusais | Seniūnijų transportu | Privačiu transportu | Nepavežamų mokinių, gyvenančių  toliau  nei 3 km. nuo mokyklos,  skaičius |
| 198 | 67 | 65 | 42 | 23 | 1 | 0 |

**5.7. Mokinių maitinimo organizavimas (Kiek mokinių maitinama nemokamai, kaip organizuojamas maitinimas karantino laikotarpiu?)**

2020 m. I pusmetį nemokamą maitinimą gavo 85 mokiniai, II pusmetį nemokamai maitinami 123 mokiniai. Maitinimo organizavimo tvarką reglamentuoja 2020 m. lapkričio 13 d. gimnazijos direktoriaus įsakymu Nr. V1-139 patvirtintas Šakių r. Griškabūdžio gimnazijos mokinių nemokamo maitinimo organizavimo tvarkos aprašas. Jame numatyta, kaip organizuoti mokinių maitinimą karantino metu: kasdieniu (kontaktiniu) būdu besimokantys mokiniai maitinimą gauna gimnazijoje, nuotoliniu būdu besimokantys mokiniai gauna sausus maisto davinius pagal nustatytas nemokamo maitinimo dienos normas ir kainas. Daviniai mokinių tėvams atiduodami kas antrą savaitę paskutinę savaitės dieną.

**5.8. Švietimo pagalbos specialistų veikla įstaigoje 2020 metais (specialistų išsikelti tikslai, uždaviniai, veiklų dermė su įstaigos strateginiu veiklos planu ir metų veiklos programa).**

Gimnazijoje švietimo pagalbą teikia specialioji pedagogė, logopedė, socialinė pedagogė, psichologė, mokytojo padėjėja. Visų jų veikla skirta gimnazijos veiklos tikslui - pasiekimų gerinimas ugdymui(si) palankioje aplinkoje analizuojant mokinių poreikius, stebint ir skatinant kiekvieno mokinio pažangą – įgyvendinti.

Socialinė pedagogė teikė pagalbą visiems SUP mokiniams, konsultavo moksleivius, turinčius mokymosi sunkumų, lankomumo problemų, elgesio sutrikimų, taip pat konsultavo ir moksleivių tėvus bei klasių vadovus ir mokytojus. Kartu su mokinių taryba, gimnazijos psichologe ir renginių organizatore surengė Tolerancijos dienos paminėjimą, vedė ilgalaikius kognityvinius mokymus mamai ,,Vesk savo vaiką į sėkmę“, dalyvavo gimnazijoje vykdytose programose: smurto ir patyčių prevencinėje programoje ,,Friends“ bei savižudybių prevencinėje programoje.

Specialioji pedagogė taip pat teikė pagalbą visiems 25 SUP mokiniams. Pagalba buvo teikiama individualiai, grupelėse arba dalyvaujant pamokose priklausomai nuo mokinių poreikių, emocinės savijautos. Daugiausia dėmesio buvo skirta pradinio ugdymo programos mokiniams, nes laiku suteikus jiems pagalbą galima ženkliai sumažinti jų mokymosi spragas ir tuo pačiu atsilikimą. Visi mokiniai, išskyrus vieną, padarė pažangą ir buvo perkelti į aukštesnę klasę. To vieno mokinio mokymosi problemos susijusios ir su elgesio problemomis, todėl tėvai, tikėdamiesi vaiko elgesio pokyčių dėl amžiaus, pageidavo palikti jį kartoti kurso antrus metus. Ypatingas iššūkis buvo spec. poreikių mokiniams mokytis nuotoliniu būdu, bet buvo juntama didelė pagalba iš tėvų, kai reikėjo mokiniams jungtis į įvairias mokymosi platformas. Darbas normalizavosi tuomet, kai mokiniai suprato visą mokymosi proceso eigą, kai neliko jokios įtampos bei neaiškumų. Nemažai daliai mokinių nuotolinio mokymosi būdas tapo priimtinesnis nei mokantis klasėje, kai kurių pažangumo vidurkis net pagerėjo.

Psichologė psichologinę pagalbą per metus suteikė 235 kartus, neįskaitant vienkartinių vaikų, tėvų apsilankymų, po kurių tolimesni susitikimai nevyko arba psichologinė pagalba nebuvo reikalinga. Minėtas skaičius apima ir nuotolines, karantino metu, teiktas konsultacijas. Mokiniai buvo nukreipti mokytojų, tėvų, gydytojų arba pagalbos kreipėsi patys. Dalis konsultuotų mokinių buvo susidūrę su emociniais ir elgesio sunkumais (pvz.: per didelis jautrumas, nesutarimai su mokytojais (pernelyg mažas palaikymas), bendraklasiais), psichinėmis ligomis, savižudybės rizika. Susitikimai su tėvais dažniausiai vyko dėl vaiko auklėjimo, ribų nustatymo klausimų. Psichologė dalyvavo įvairaus pobūdžio renginiuose, prisidėjo prie jų organizavimo, įgyvendinimo, buvo pradėjusi organizuoti respublikinę mokinių konferenciją „Mano indėlis į savo ir kitų psichinę sveikatą“, pradėti rengti keturi pranešimai, taip pat organizavo susitikimą su priklausomybių centro „Aš esu“ vadovu kun. Kęstučiu Dvarecku, psichinės sveikatos dienos akciją „200 minučių skaitymo“, dalyvavo klasės valandėlėse (įvairiomis temomis, pvz.: naujokas klasėje; bendradarbiavimas, kas yra psichologas ir pan.: 1 kl, 3 kl., 4 kl., 5 kl., 6 kl., 7 kl., 8 kl., I kl., II kl.), tėvų susirinkimuose, vadovavo dviejų studenčių psichologo praktikai.

Logopedė pagalbą teikė 49 mokiniams, iš jų 14 mokinių , turintiems kalbos ir kitų komunikacijos sutrikimų , sutrikimai buvo pašalinti, jie išbraukti iš pagalbos gavėjų sąrašo , bet bus stebimi dar tris mėnesius, likusiems mokiniams sutrikimai pašalinti dalinai, todėl numatyta tęsti užsiėmimus ir toliau. Logopedinių pratybų metu buvo ugdomi mokinių gebėjimai įveikti sakytinės ir rašytinės kalbos sunkumus siekiant užkirsti kelią galimoms mokymosi negalėms: mokoma taisyklingo garsų tarimo; lavinama foneminė klausa; tobulinami žodžių garsinės analizės ir sintezės įgūdžiai; formuojami regimieji, erdvės ir laiko vaizdiniai; tikslinamas, turtinamas pasyvusis ir aktyvusis žodynas; tobulinama kalbos gramatinė sandara; ugdoma rišlioji kalba; lavinama smulkioji rankų motorika, atmintis, dėmesys, mąstymas, valia. Pratybose naudojamos įvairios kompiuterinės mokomosios programos, lavinamieji žaidimai, pačios specialistės pagamintos priemonės. Specialistė vykdė ir konsultavimo bei pedagoginio švietimo funkcijas: daug bendravo su vaikais, jų tėveliais, mokytojomis, specialiuoju pedagogu, glaudžiai bendradarbiavo su PPT specialistais, dirbo gimnazijos vaiko gerovės komisijoje

Mokytojo padėjėja kontaktinio ugdymo metu pagal savo pareigybės aprašą padėjo pradinių klasių mokiniams ir mokytojoms, nuotolinio ugdymo metu buvo prastovoje.

**5.9. Įstaigos komisijų ir darbo grupių veikla 2020 metais (kiek ir kokių komisijų ir grupių buvo ir jų veiklų dermė su įstaigos strateginiu veiklos planu bei metų veiklos programa).**

Gimnazijoje veikia stipri savivalda: mokytojų taryba, gimnazijos taryba, mokinių taryba, seniūnų taryba, tėvų komitetas, darbo taryba, veikia Lietuvos švietimo darbuotojų profesinė sąjunga. 2020 metais gimnazijoje dirbo darbo grupės: 2020 metų veiklos programai parengti (2020-01-06 Nr. V1-1, 2019-2020 ir 2020-2021 pradinio, pagrindinio ir vidurinio ugdymo planams koreguoti (2020-05-04 Nr. M1-44) , Kokybės krepšelio planui parengti ; komisijos: vaiko gerovės komisija (2019-09-05 Nr. V1-78); inventorizacijos komisija. ; kandidatų pasirašytų prašymų dėl brandos egzaminų pasirinkimų ir duomenų perdavimo sistemoje KELTAS sudarytų kandidatų pasirinkimų sąrašams sutikrinti (2020-11-23 Nr. M1-88); PUPP lietuvių kalbos ir literatūros dalies žodžiu (viešojo kalbėjimo) vertinimo (2020-10-07 Nr. M1-78; lietuvių kalbos ir literatūros MBE vykdymo (2020-06-22 Nr. M1-29); mokyklinių brandos egzaminų vertinimo (2020-02-10 Nr. M1-13); lietuvių kalbos ir literatūros įskaitos vertinimo ir vykdymo (2020-01-29 Nr. M1-7); gimnazijos bibliotekos knygų ir vadovėlių nurašymo ir priėmimo (2017-05-09 Nr. V1-74).

**5.10. Įstaigos metodinės tarybos bei metodinių grupių veikla ir jų veiklų dermė su įstaigos strateginiu veiklos planu bei metų veiklos programa bei lentelė: kiek pravesta atvirų pamokų, kiek stebėta pamokų, kiek vesta seminarų, skaityta pranešimų, parengta anotacijų, publikacijų, aprobuota metodinių darbų.**

Gimnazijos metodinė taryba veiklą vykdė pagal planą, kurio pagrindinis tikslas - koordinuoti metodinių grupių veiklą siekiant aukštesnės ugdymo proceso kokybės –susijęs su metų programos tikslu „Pasiekimų gerinimas ugdymui(si) palankioje aplinkoje analizuojant mokinių poreikius, stebint ir skatinant kiekvieno mokinio pažangą“, kuris savo ruožtu orientuotas į strateginio plano tikslo „Atsižvelgiant į individualias kiekvieno ugdytinio galimybes ugdyti šiuolaikiniam gyvenimui reikalingas kompetencijas“ įgyvendinimą. Metodinėse grupėse vyko gerosios patirties sklaida apie emocinį mokinių ugdymą, mokinio skirtybių suvokimą, atpažinimą ir panaudojimą siekiant jo pažangos, IKT naudojimo pamokose siekiant aukštesnių mokinių pasiekimų, pamokos planavimą. Pradinių klasių mokytojų metodinė grupė pakvietė gimnazijos mokytojų į metodinį renginį „Raiškos meno laboratorija: veiksmingos savęs pažinimo ir ugdymo priemonės“. Visose metodinėse grupėse vyko diskusija „Sėkmingos pamokos kriterijai“, išvados buvo pristatytos mokytojų tarybos posėdyje. Kelių suplanuotų priemonių nepavyko įgyvendinti dėl paskelbto karantino: balandžio mėn. turėjęs vykti pristatymas mokytojams „Įvairių mokymosi aplinkų panaudojimas ugdymo procese“ ir birželio mėn. turėjusi vykti klasių vadovų ir mokytojų išvyka semtis gerosios patirties į Alytaus r. Butrimonių gimnaziją.

|  |  |  |  |  |  |
| --- | --- | --- | --- | --- | --- |
| Pravestų atvirų pamokų skaičius | Stebėtų pamokų skaičius | Vestų seminarų skaičius | Skaitytų pranešimų skaičius | Parengtų anotacijų, publikacijų skaičius | Aprobuotų metodinių darbų skaičius |
| 5 | 16 | 1 | 5 | - | - |

**5.11. pedagogų kvalifikacijos kėlimas, pedagogų atestacija (įdėti lentelę: kiek viso kvalifikacijos renginių, kiek bendrųjų kompetencijų, kiek dalykinių), lentelė apie pedagogų atestaciją įstaigoje).**

|  |  |  |
| --- | --- | --- |
| Dalyvautų kvalifikacijos renginių skaičius | Iš jų skirta bendrosioms kompetencijoms tobulinti | Iš jų skirta dalykinėms kompetencijoms tobulinti |
| 266 | 204 | 62 |

|  |  |  |  |
| --- | --- | --- | --- |
| 2020 m. atestuotų mokytojų skaičius | Dalykas | Turėta kvalifikacinė kategorija | Įgyta kvalifikacinė kategorija |
| 1 | Pradinių klasių ugdymas | Vyresnioji mokytoja | Mokytoja metodininkė |

**5.12. Įstaigos vadovų kvalifikacijos kėlimas (išvardinti kiekvieno bei įdėti lentelę: bendrųjų kompetencijų, vadybinių).**

|  |  |  |  |
| --- | --- | --- | --- |
|  | Kvalifikacijos kėlimo renginio pavadinimas, data pažymėjimo Nr. | Patobulintos kompetencijos | |
| Bendrosios | Vadybinės |
| Arūnas Šalnaitis, direktorius | Programos „Friends“ mokymai apie patyčių ir kitokio žeminančio elgesio prevenciją, skirti visiems mokyklos darbuotojams.  2020-03-03, 4 akad. val., pažymėjimo Nr. 2020/472 | Pokyčių valdymo  Informacijos valdymo | Žmogiškųjų išteklių valdymo |
| Programos „Friends“ mokymai apie reagavimo į patyčias ir kitokį žeminantį elgesį, skirti visiems mokyklos darbuotojams.  2020-05-12-13, 4 akad. val., pažymėjimo Nr. 2020/R-022 | Pokyčių valdymo  Informacijos valdymo | Žmogiškųjų išteklių valdymo |
| Skaitmeninio turinio taikymas ugdymo procese. 2020-11-26, 6 akad. val., pažymėjimo Nr. TSC-14250 | Pokyčių valdymo  Informacijos valdymo | Ugdymo proceso valdymo |
| Pasirengimas įgyvendinti „Kokybės krepšelio“ projektą.  2020-07-01-02 d., 12 akad. val. | Pokyčių valdymo  Informacijos valdymo | Mokyklos turto ir lėšų valdymo |
| Darbo santykiai mokykloje: mokytojo darbo grafikas ir nuotolinis darbas  2020-12-10, 6 akad. val. pažymėjimo Nr. RF-1225 | Pokyčių valdymo  Informacijos valdymo | Žmogiškųjų išteklių valdymo |
| Jolita Leščinskaitė, direktoriaus pavaduotoja ugdymui | Mokymai mokyklų vaiko gerovės komisijų atstovams.  2020-06-15-16, 16 akad. val., pažymėjimo Nr. 4ESF14-1152 | Pokyčių valdymo  Informacijos valdymo | Žmogiškųjų išteklių valdymo |
| Programos „Friends“ mokymai apie patyčių ir kitokio žeminančio elgesio prevenciją, skirti visiems mokyklos darbuotojams.  2020-03-03, 4 akad. val., pažymėjimo Nr. 2020/480 | Pokyčių valdymo  Informacijos valdymo | Žmogiškųjų išteklių valdymo |
| Programos „Friends“ mokymai apie reagavimo į patyčias ir kitokį žeminantį elgesį, skirti visiems mokyklos darbuotojams.  2020-05-12-13, 4 akad. val., pažymėjimo Nr. 2020/R-042 | Pokyčių valdymo  Informacijos valdymo | Žmogiškųjų išteklių valdymo |
| Skaitmeninio turinio taikymas ugdymo procese. 2020-11-26, 6 akad. val., pažymėjimo Nr. TSC-14225 | Pokyčių valdymo  Informacijos valdymo | Ugdymo proceso valdymo |
| Pasirengimas įgyvendinti „Kokybės krepšelio“ projektą.  2020-07-01-02 d., 12 akad. val. | Pokyčių valdymo  Informacijos valdymo | Žmogiškųjų išteklių valdymo |
| Ona Rimaitienė, direktoriaus pavaduotoja ugdymui | Programos „Friends“ mokymai apie patyčių ir kitokio žeminančio elgesio prevenciją, skirti visiems mokyklos darbuotojams.  2020-03-03, 4 akad. val., pažymėjimo Nr. 2020/481 | Pokyčių valdymo  Informacijos valdymo | Žmogiškųjų išteklių valdymo |
| Programos „Friends“ mokymai apie reagavimo į patyčias ir kitokį žeminantį elgesį, skirti visiems mokyklos darbuotojams.  2020-05-12-13, 4 akad. val., pažymėjimo Nr. 2020/R-016 | Pokyčių valdymo  Informacijos valdymo | Žmogiškųjų išteklių valdymo |
| Metodinis rinkinys „Darželis žiemą“. 2020-12-01, 40 akad. val., pažymėjimo Nr. KT3-21 | Pokyčių valdymo  Informacijos valdymo | Žmogiškųjų išteklių valdymo |
| Seminaras „Ugdymo proceso planavimo ir vertinimo iš vaiko perspektyvos teoriniai ir praktiniai aspektai“. 2020-11-26, 2020-12-01, 8 akad. val., pažymėjimo nr. EKP-01226. | Pokyčių valdymo  Informacijos valdymo | Žmogiškųjų išteklių valdymo |
| Seminaras „Nuotolinio ugdymo organizavimas ikimokyklinio ugdymo įstaigose“. 2020-12-17, 4 val., pažymėjimas Nr. PDK-5661 | Skaitmeninio mokymo ir mokymosi |  |

**5.11. Materialinė bazė, ūkinė veikla. Pagrindiniai finansiniai rodikliai.**

|  |  |  |  |  |  |  |  |
| --- | --- | --- | --- | --- | --- | --- | --- |
| Patvirtinti asignavimai  2019 m. | Realiai skirta | Iš to sk. aplinkos lėšos | Iš to sk. lėšos pavėžėjimui | Iš to sk. mokinio krepšelio lėšos | Iš to sk. spec. programų lėšos | Socialinės paramos lėšos | Papildomos (rėmėjų ir savivaldybės) lėšos |
| 1077043 Eur. | 1176389 Eur. | 464694 Eur. | 28182 Eur. | 602233 Eur. | 23121 Eur. | 58159 Eur. | 641 Eur. |
| Patvirtinti asignavimai  2020 m. | Realiai skirta | Iš to sk. aplinkos lėšos | Iš to sk. lėšos pavėžėjimui | Iš to sk. mokinio krepšelio lėšos | Iš to sk. spec. programų lėšos | Socialinės paramos lėšos | Ugdymo reikmėms skirtos lėšos |
| 1223038  Eur. | 1223038  Eur. | 520339  Eur. | 18300  Eur. | 595165  Eur. | 21018  Eur. | 65516  Eur. | 2700  Eur. |

Gimnazijos bibliotekai buvo perkami vadovėliai, grožinė literatūra. Jų įsigijimui išleista 5140 Eur. „Kokybės krepšeliui“ įgyvendinti 2020-2021 m. m. skirta 24974 Eur., panaudota 16500 Eur. Kreditinio įsiskolinimo nei metų pradžioje, nei pabaigoje nebuvo.

Gimnazijos ir skyrių pastatai atitinka visus higienos reikalavimus, tačiau kaip ir kasmet buvo atliktas einamasis remontas: išdažytos I-o aukšto ir sporto salės sienos, atnaujintas muzikos kabinetas ir valgykla, įrengtas kabinetas visuomenės sveikatos specialistei. III-iojo aukšto kabinetuose įrengti 4 kondicionieriai, be to, atnaujinti mokytojų kambario baldai. Gimnazija gavo dar vieną geltonąjį autobusą, dabar mokinių pavėžėjimui naudojami 3 geltonieji ir 1 mokyklinis autobusai. Pagal Kokybės krepšelio projektą įsigyti 5 interaktyvieji ekranai.

**6. Bendrųjų ugdymo planų vykdymas:**

**6.1. pamokinės veiklos (ugdymo plano dalykų) organizavimas ir vykdymas (trumpa apžvalga ir lentelė):**

Ugdymo procesas gimnazijoje buvo organizuojamas vadovaujantis Griškabūdžio gimnazijos 2019-2020 ir 2020-2021 mokslo metų pradinio, pagrindinio ir vidurinio ugdymo programų ugdymo planais, patvirtintais gimnazijos vadovo ir suderintais su savivaldybės įgaliotu asmeniu. Ugdymo planų turinys, struktūra ir forma atitinka bendrųjų ugdymo planų turinį, struktūrą ir formą. Mokomiesiems dalykams skiriama ne mažiau pamokų, nei nurodyta bendruosiuose ugdymo planuose, patvirtintuose ŠMSM. Pamokos, skirtos mokinio ugdymo poreikiams tenkinti, naudojamos mokinių laisvai pasirinktų mokomųjų dalykų žinioms gilinti arba konsultacijoms siekiant likviduoti mokymosi spragas. I-II klasėse šios pamokos naudojamos ir dalykų moduliams, kuriuos mokiniai renkasi savo nuožiūra iš mokytojų pasiūlytųjų.

Ugdymo organizavimui panaudotos valandos:

|  |  |  |  |
| --- | --- | --- | --- |
| Kontaktinės valandos ir valandos ugdomajai veiklai planuoti, pasiruošti pamokoms, mokinių mokymosi pasiekimams vertinti, vadovavimui klasei | | Valandos, susijusios su profesiniu tobulėjimu ir veikla mokyklos bendruomenei | |
| 2019-09-01 | 2020-09-01 | 2019-09-01 | 2020-09-01 |
| 33944,44 | 28960,89 | 4346,71 | 6002,14 |

* 1. **III-IV kl. klasės mokinių mobilių grupių skaičius pagal ugdymo planą**

|  |  |  |  |  |  |  |
| --- | --- | --- | --- | --- | --- | --- |
| **Branduolio dalykai** | **Mobilios grupės III kl.** | | | **Mobilios grupės IV kl.** | | |
| **BA** | **B** | **A** | **BA** | **B** | **A** |
| Dorinis ugdymas (tikyba) |  | 1 |  |  | 1 |  |
| Dorinis ugdymas (etika) |  | 1 |  |  | 1 |  |
| Lietuvių kalba ir literatūra |  |  | 1 |  |  | 1 |
| Užsienio kalba (anglų) |  |  | 2 |  |  | 1 |
| Istorija | 1 |  | 1 | 1 |  | 1 |
| Geografija | 1 |  |  |  |  |  |
| Matematika |  |  | 1 |  |  | 1 |
| Biologija | 1 |  | 1 | 1 |  | 1 |
| Fizika |  |  | 1 |  |  | 1 |
| Chemija | 1 |  |  | 1 |  |  |
| Dailė |  | 1 |  |  |  |  |
| Muzika |  |  |  |  | 1 |  |
| Technologijos (statyba ir medžio apdirbimas) |  |  | 1 |  |  | 1 |
| Bendrasis fizinis ugdymas |  | 1 |  |  | 1 |  |
| Sporto šaka (tinklinis) |  |  |  |  | 1 |  |
| **Pasirenkamieji dalykai** |  |  |  |  |  |  |
| Informacinės technologijos |  |  |  |  |  | 1 |
| Užsienio kalba (rusų) |  |  | 1 |  |  | 1 |

Gimnazijos ugdymo planas numato esant vienai gimnazijos III arba vienai gimnazijos IV klasei dalykų bendrojo ir išplėstinio kursų programas įgyvendinti tos pačios pamokos metu ugdant skirtingas kursų programas pasirinkusius mokinius kartu užtikrinant mokymo kokybę. Laikinosios grupės dydis vidurinio ugdymo programoje – ne mažiau kaip 8 mokiniai, esant mažesnei grupei mokinių jie turi galimybę pasirinkto dalyko bendrojo ar išplėstinio kurso programą mokytis savarankiškai grupinio mokymosi forma. Tokiu būdu 2020-2021 m. m. III klasėje mokiniai mokosi informacinių technologijų A, užsienio kalbos (vokiečių) B1, geografijos A, chemijos A, IV klasėje – chemijos A.

**6.3. Popamokinės veiklos (ugdymo plano dalykų) ir kito neformalaus ugdymo organizavimas ir vykdymas**

**(lentelė. Kokių krypčių, kiek valandų skirta, ar visos valandos panaudojamos. Nurodyti priežastis, jei panaudojamos ne visos valandos).**

|  |  |  |  |  |
| --- | --- | --- | --- | --- |
|  | Neformalaus ugdymo kryptis | Skirta valandų | Panaudota valandų | Valandų panaudojimas |
| Griškabūdžio gimnazija | Sportinė kryptis | 25 | 10 | 100 proc. |
| Meninė kryptis | 11 |
| Socialinė-prevencinė kryptis | 4 |
| Mokslinė kryptis | 2 |
| Žvirgždaičių pradinio ugdymo skyrius | - | 2 | 0 | 0 proc.  Mokinių skaičius per mažas neformaliojo ugdymo grupei sudaryti, jų neformalaus ugdymo poreikiai tenkinami pailgintos dienos grupės užsiėmimuose. Skyriui skirtos valandos panaudotos gimnazijos neformaliojo ugdymo užsiėmimams. |

**7. 2020 metų olimpiadų ir konkursų laimėjimai bei pasiekimai:**

**7.1. Dalyvavimas rajoninėse olimpiadose ir konkursuose, laimėjimai bei pasiekimai (ugdymo plano dalykų).**

|  |  |  |  |  |
| --- | --- | --- | --- | --- |
| Dalykas | Dalyvavo olimpiadoje/konkurse | 1 vieta | 2 vieta | 3 vieta |
| Dailė | 1 |  | 1 |  |
| Technologijos | 4 | 1 |  | 1 |
| Geografija, „Mano gaublys“, 6 klasė | 2 | 1 |  |  |
| Geografija, „Mano gaublys“, 7 klasė | 3 |  |  |  |
| Geografija, „Mano gaublys“, 8 klasė | 2 |  |  | 1 |
| Istorija | 2 |  |  | 1 |
| Muzika | 2 |  |  | 2 |
| Fizika | 2 |  | 2 |  |
| Biologija | 8 | 1 | 2 |  |
| Lietuvių kalba | 3 | 1 |  | 1 |
| Matematika | 4 |  |  | 2 |
| Chemija | 2 | 1 |  |  |

**7.2. Dalyvavimas respublikinėse olimpiadose ir konkursuose, laimėjimai bei pasiekimai (ugdymo plano dalykų).**

|  |  |  |  |  |
| --- | --- | --- | --- | --- |
| Dalykas | Dalyvavo olimpiadoje/konkurse | 1 vieta | 2 vieta | 3 vieta |
| Lietuvių kalba | 1 |  |  |  |
| Literatūrinis konkursas „Sąžiningumo pamokos‘ | 1 |  |  | 1 |

**7.3. Dalyvavimas olimpiadose ir konkursuose, laimėjimai bei pasiekimai (ne ugdymo plano dalykų).**

|  |  |  |  |  |
| --- | --- | --- | --- | --- |
| Olimpiada/konkursas | Dalyvavo olimpiadoje/konkurse | 1 vieta | 2 vieta | 3 vieta |
| Teisinių žinių konkursas „Temidė“ | Komanda (5 dalyviai) | X |  |  |
| Meninio skaitymo konkursas | 2 |  |  | 1 |

**7.4. Laimėjimai bei pasiekimai sporto srityje.**

|  |  |  |  |  |
| --- | --- | --- | --- | --- |
| Olimpiada/konkursas | Dalyvavo olimpiadoje/konkurse | 1 vieta | 2 vieta | 3 vieta |
| Šakių r. bendrojo ugdymo mokyklų merginų tinklinio varžybos | Komanda (7 žaidėjai) |  |  | X |
| 5-8 klasių teniso varžybos | Komanda (4 žaidėjai) |  |  |  |
| 9-12 klasių teniso varžybos | Komanda (4 žaidėjai) |  |  | X |
| 2019-2020 m. m. Lietuvos mokyklų žaidynių kaimo vietovių mokyklų 2007 metų gimimo ir jaunesnių mokinių kvadrato tarpzoninės varžybos | Komanda (12 žaidėjų) |  | X |  |
| Lietuvos mokyklų žaidynių kaimo vietovių mokyklų mokinių krepšinio 3x3 rajoninės varžybos | Komanda (4 žaidėjai) |  | X |  |

**8. Dalyvavimas šalies ir tarptautiniuose mokinių raštingumo tyrimuose, testavimuose.**

|  |  |  |  |
| --- | --- | --- | --- |
| Tyrimų, testavimų, konkursų pavadinimas | Trumpas tyrimų, testavimų, konkursų apibūdinimas | Dalyvių skaičius | Tyrimų, testavimų, konkursų rezultatai |
| Nacionalinis kritinio mąstymo ir problemų sprendimo konkursas 5-7 klasėms. | Konkurso tikslas-mokinių bendrųjų kompetencijų ir bazinių žinių taikymo gebėjimų konkrečiose praktinėse situacijose vertinimas. | 5 mokiniai | Vidutiniškai surinkta taškų suma - 16 taškų (šalies vidurkis – 14,71). Kritinio mąstymo vidutiniškai surinkta taškų suma – 5,4 (šalyje -4,7), problemų sprendimo – 10,6 (šalyje – 10,01) taško. |
| Nacionalinis kritinio mąstymo ir problemų sprendimo konkursas 8-10 klasėms. | Konkurso tikslas-mokinių bendrųjų kompetencijų ir bazinių žinių taikymo gebėjimų konkrečiose praktinėse situacijose vertinimas. | 11 mokinių | Vidutiniškai surinkta taškų suma - 31,45 taškų (šalies vidurkis – 26,48). Kritinio mąstymo vidutiniškai surinkta taškų suma – 16,55 (šalyje – 14,10), problemų sprendimo – 14,91 (šalyje – 12,38) taško. |
| Nacionalinis mokinių pasiekimų patikrinimas 5 ir 9(I) klasės mokiniams. | Nacionaliniai mokinių pasiekimų patikrinimai buvo vykdomi elektroniniu būdu. Šio rudens nacionaliniai mokinių pasiekimų patikrinimai skiriasi nuo ankstesniųjų metų pasiekimų patikrinimų pirmiausiai tuo, kad vyko ne 4 ir 8 klasėse ir ne pavasarį. | 13 5 klasės mokinių,  17 I klasės mokinių. | Šie pasiekimų patikrinimai ir jų rezultatai bus naudojami kaip informacija, skirta mokinių įsivertinimui. |

**9. Projektinės veiklos organizavimas ir vykdymas.**

|  |  |  |  |
| --- | --- | --- | --- |
| Projekto pavadinimas | Projekto trukmė | Projekto dalyvių skaičius | Trumpas projekto apibūdinimas |
| Valstybinio socialinio draudimo fondo valdybos prie Socialinės apsaugos ir darbo ministerijos „Sodros“ ir KTU socialinių , humanitarinių mokslų ir menų fakulteto bendras projektas „Nepamiršk parašiuto“. | 2019-2020 m. m. | 10 III-IV kl. mokinių. | Jaunimo finansinio raštingumo , pilietiškumo ir socialinės atsakomybės ugdymas. |
| VšĮ "Lietuvos Junior Achievement*"* ir ŠMSM finansinio raštingumo ugdymo projektas pradinėms klasėms „Mano bendruomenė“. | 2019-2020 m. m. | 74 pradinių klasių mokiniai. | Mokiniai edukacinių veiklų metu susipažįsta su įvairiomis profesijomis, aiškinasi jų svarbą ir būtinumą bendruomenės gyvenime, mokosi suprasti, kaip uždirbami pinigai ir kaip juos prasmingai išleisti. |

**10. Bendradarbiavimas su socialiniais partneriais, partnerystė, dalyvavimas programose.**

Gimnazija glaudžiai bendradarbiauja su socialiniais partneriais: Griškabūdžio seniūnija, Griškabūdžio kultūros centru, Griškabūdžio žemės ūkio bendrove, Šakių rajono vaiko teisių apsaugos tarnyba, Šakių rajono policijos komisariatu, rajone esančiais dienos centrais, kitomis rajono ugdymo įstaigomis, UAB „Gulbelė“, seniūnijos ūkininkais. Gimnazijos bendruomenė (administracija, aptarnaujantis personalas, mokiniai) dalyvavo „Vaikų linijos“ vykdomoje patyčių prevencijos programoje „Friends“, taip pat 104 I-IV klasių mokiniai dalyvavo SPPC vykdomoje savižudybių prevencijos programoje.

**11. Socialinė-prevencinė veikla.**

Socialinę-prevencinę veiklą gimnazijoje vykdo socialinė pedagogė pagal pareiginę instrukciją bei socialinės veiklos organizavimo programą, patvirtintą 2020 m. rugsėjo 23 d. direktoriaus įsakymu Nr. V1-108, klasių vadovai, ją koordinuoja vaiko gerovės komisija. Vaikų darželyje „Pumpurėlis“ jau eilę metų vykdoma prevencinė programa „Zipio draugai“, visose pradinėse klasėse pagal mokytojų pasirinkimą vykdomos prevencinės programos „Antras žingsnis“ arba „Obuolio draugai“, aukštesnėse klasėse klasių vadovai naudoja patyčių prevencijos programos „Friends“ metodinę medžiagą. Visa gimnazijos bendruomenė ir 2020 m. dalyvauja VŠĮ „Vaikų linija“ vykdomoje patyčių prevencinėje programoje „Friends“.

**12. Ugdymas karjerai.**

Už ugdymo karjerai organizavimą atsakinga mokytoja renka informaciją apie ugdymo karjerai renginius, profesinio rengimo įstaigas ir vykdo jų sklaidą: prižiūri ir nauja informacija atnaujina gimnazijos bibliotekoje esantį stendą, informaciją skelbia internetinėje gimnazijos svetainėje. Visose klasėse klasių vadovai per mokslo metus organizavo 3 ugdymui karjerai skirtas klasių valandėles. Gimnazijos psichologė su II ir III klasės mokiniais vasario mėn. atliko Holland`o testą, skirtą profesinės veiklos tyrimui ir planavimui, mokinių interesus, sugebėjimus bei polinkius galintį susieti su daugiau nei 1000 profesijų ir patvirtinti testą atliekančiųjų mintis apie būsimą profesiją arba pasiūlyti kitus variantus tolimesniam svarstymui.

**13. Įstaigoje vykdytos veiklos priežiūros ir patikros.**

Vyko 2019 metų konsoliduotųjų ataskaitų rinkinio bei lėšų ir turto valdymo, naudojimo ir disponavimo jais teisėtumo auditas. 2020 m. gegužės 5 d. rašte dėl atliktų audito procedūrų rezultatų pateikta 16 rekomendacijų ištaisyti neatitikimams ir sustiprinti vidaus kontrolę, jos visos įgyvendintos. Kauno PVG Šakių priešgaisrinė tarnyba 2020 m. vasario 11 d. atliko Paluobių mokyklos-daugiafunkcio centro skyriaus priešgaisrinį techninį patikrinimą. 2020 m. vasario 13 d. Nurodymo dėl objekto priešgaisrinės būklės pagerinimo akte Nr. 4 nurodyti du neatitikimai Bendrosioms gaisrinės saugos taisyklėms, abu jie ištaisyti. 2020 m. spalio 21, 23 d. nuotoliniu būdu vyko civilinės saugos būklės patikrinimas, trūkumų nenustatyta. Ugdymo proceso priežiūrą kiekvieną mėnesį vykdė ir rekomendacijas dėl proceso gerinimo teikė rajono švietimo, kultūros ir sporto skyriaus specialistai.

**14. Pagrindinės 2020 metų problemos.**

Pagrindinė problema, neleidusi sklandžiai ir nuosekliai atlikti 2020 metų veiklos programoje numatytų darbų, buvo kovo 15 d. prasidėjęs ir iki mokslo metų pabaigos trukęs pirmosios bangos karantinas ir lapkričio 3 d. prasidėjęs antrosios bangos karantinas.

**15. Veiklos perspektyvos 2021 metams.**

2021 metais visas dėmesys bus skiriamas Kokybės krepšelio projekto veikloms įgyvendinti,

taip pat bus atliktas vaikų darželio „Pumpurėlis“ antrojo aukšto kapitalinis remontas, įsigytas naujas inventorius, informacinėms technologijoms skirti įrenginiai ir baldai, vaikų fiziniam aktyvumui lauke gerinti bus pakeista smėlio dėžė ir pastatyta pavėsinė.

Gimnazijos direktorius Arūnas Šalnaitis